**Давлат тиббий суғуртаси жамғармасининг 2025 йил 11 мартдаги  
18-и-сон буйруғига асосан Ихтисослаштирилган тиббиёт  
ташкилотлари билан ишлаш бўлими томонидан бажарилган**

**ишлар бўйича**

**ҲАФТАЛИК ҲИСОБОТ**

**(2025 йил 21-25 апрель учун)**

Бўлим томонидан қуйидаги устувор вазифалар бажарилди.

**1**. Имтиёзли тоифага кирувчи шахсларга Давлат бюджети маблағлари ҳисобидан кўрсатиладиган тиббий хизматларнинг харид нархларини ишлаб чиқиш бўйича Соғлиқни сақлаш вазирлиги, Лойиҳа офиси ва Жамғарманинг раҳбар ҳамда масъул ходимлари иштирокида ZOOM платформаси орқали йиғилиш бўлиб ўтди.

**2.** Вазирлар Маҳкамасининг 2024 йил 27 декабрдаги Аҳолини ижтимоий қўллаб-қувватлашда “ижтимоий карта” тизимини жорий этиш чора-тадбирлари тўғрисидаги 897-сон қарорнинг 3-иловаси ижросини таъминлаш мақсадида Ижтимоий ҳимоя миллий агентлиги раислигида Соғлиқни сақлаш вазирлиги, Жамғарма ва “Ўзинфоком” МЧЖ ходимлари иштирокида ZOOM платформаси орқали йиғилиши бўлиб ўтди.

**3.** Вазирлар Маҳкамасининг навбатини Раёсат йиғилиши учун 2022-2025 йилларда имтиёзли тоифага кирувчи шахсларга кўрсатилган тиббий ёрдам харажатларини қоплаш бўйича маълумот, муаммолар ва уларнинг ечими юзасидан таклифлар тайёрланди.

**4.** Ўзбекистон Республикаси Бош прокуратураси ҳузуридаги иқтисодий жиноятларга қарши курашиш Департаментининг 2025 йил 16 апрелдаги  
7-1766037/25-сонли хатига асосан Миллий тиббиёт марказида бюджет интизомига риоя қилиниши, бюджет ва бюджетдан ташқари маблағларини мақсадли сарфланиши ҳолатларини ўрганиш юзасидан Жамғарма ходими Н.Холиқов хизмат сафарига юборилиб, ўрганиш ишларида иштирок этмоқда.

**5.** Жамғарманинг 2025 йил 8 апрелдаги 151-сон буйруғига асосан Жамғарма фаолиятини тизимлаштириш ва умумлаштириш, шунингдек унинг фаолияти бўйича ўқув-ахборот нашри сифатида услубий қўлланма тайёрланиши бўйича маълумот тайёрланяпти.

**6.** MIS-ахборот тизимининг шартнома қийматини киритиш ва чекловини ўрнатиш юзасидан техник талабларни ишлаб чиқиш ташкил этилди ва ушбу техник талаблар Соғлиқни сақлаш вазирлигига 25.04.2025 йилдаги 03/03-62-сон хат билан киритилди.

**7.** Ўзбекистон Республикаси Ҳисоб палатасининг 2025 йил апрел ойидаги тегишли фармойишига асосан рўйхатда кўрсатилган тиббиёт ташкилотларидан тегишли маълумотларни йиғиб олинди ва тақдим этилган маълумотлар Ўзбекистон Республикаси Иқтисодиёт ва молия вазирлигига 25.04.2025 йилдаги 03/03-63-сон хат билан киритилди.

**8.** Республика ихтисослаштирилган нейрохирургия илмий-амалий тиббиёт марказининг 2025 йил 16 апрелдаги 06-06/330-сон, Академик Ё.Х.Тўрақулов номидаги Республика ихтисослаштирилган эндокринология илмий-амалий тиббиёт марказининг 01-06/565-сон, Республика ихтисослаштирилган травматология ва ортопедия илмий-амалий тиббиёт марказининг 2025 йил 21 апрелдаги 06/377-сон ва 06/376-сон хатлари билан тақдим этилган тиббий хизматлар ҳисоботлари кўриб чиқилди ва натижаси бўйича тегишли жавоб хатлари тайёрланди.

**9.**“OBI ZAM-ZAM MED” ХК, Республика ихтисослаштирилган нейрохирургия илмий-амалий тиббиёт марказининг хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.

**10.**“Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.

**11.** Давлат тиббий суғуртаси жамғармасининг тегишли буйруғига асосан Бўлим ходимлари иштирокида Республика хирургик ангионеврология ихтисослаштирилган марказида аудит тадбири ўтказилмоқда.

**12.** Бошқа ташкилий-амалий ишлар бажарилди.

**Бўлим бошлиғи Б. Данияров**